Odsúdené

Odsúdené () je seriál vyrábaný v koprodukcii slovenskej televízie TV JOJ a českej televízie TV Barrandov. Na obrazovkách sa objavil na jeseň 2009. Seriál vyrába spoločnosť D.N.A. Production v ateliéroch na Kolibe v Bratislave. Prvá klapka padla 10. júla 2009. 3. augusta 2009 začalo promo seriálu priamo s hercami, ktorí hovorili o svojej postave, a tak zoznámili divákov s prostredím. Premiéra na Slovensku bola 1. septembra, v Česku o deň skôr, 31. augusta. Seriál sa vysiela dvakrát do týždňa, v utorok a štvrtok o 21. hodine, v Česku v pondelok a stredu o 20,05, neskôr o 21,05. Bola potvrdená aj druhá séria na jar roku 2010. Druhá séria sa začala natáčať 4. januára 2010 a na obrazovkách sa objavila 16. marca 2010.

Seriál Odsúdené získal ocenenie portálu Kinema.sk ako Televízna udalosť roku 2009.

 Dej: Stano Dančiak ml., Roman Olekšák, Valéria Schulczová a Zdeněk Zapletal
 Dialógy: Egon Bluma, Ester Neuschlová, Ivan Bobčík, Jana Gombíková a Zdeněk Zapletal
 Réžia: Róbert Šveda a Peter Bebjak
 Kamera: Martin Žiaran.

Predstaviteľka Grófky, Elena Podzámska, oznámila v týždenníku Eurotelevízia, že sa bude natáčať aj tretia séria seriálu. Tá sa začala natáčať 24. júla 2010 a premiéru mala 14. septembra. TV JOJ v priebehu tretej série oznámila, že bude posledná a všetky dejové línie sa uzavrú.

Príbeh 

Seriál sa odohráva za múrmi ženskej väznice, kam sa dostali odsúdené z rôznych príčin. Dej vidíme očami Evy, hlavnej postavy (Zuzana Mauréry), ktorá sa dostáva za mreže za jazdu v opitosti, keď havarovala so svojím synom Filipom, ktorý takmer zomrel, a usmrtila druhého vodiča. Eva sa musí adaptovať v novom prostredí, ktoré ma niekoľko podôb. Taktiež spoznáva nových ľudí. S týmto osudom sa musí čím skôr vyrovnať, pretože vo väzení platia iné pravidlá a rešpekt v ňom si treba vydobyť. Musí sa síce prispôsobiť, ale nestratiť svoju tvár. Vo väzení je úplne iná hierarchia ako vonku. Panuje tam Grófka, ktorá pašuje do väzenia nelegálne látky prostredníctvom podplatených referentov, ale aj zvonka. Stráž jej robí jej gorila Gigi a jej milenkou je cigánka Brenda. Ďalej sa tu Eva stretne s Grófkinými narkomankami, Magorkou, ktorá nie je taká zlá ako by sa na prvý pohľad zdá, anjelom- väzenkyňou, o ktorej by ste nič zlé nepovedali, Nevadou- dobráckou "babičkou", ktorá odcudzila pekný balík peňazí z firmy v ktorej pracovala a inými. V ženskej väznici panujú: napätie, strach, klamstvo, intrigy a bitky.

Postavy a obsadenie

Série

Referencie 

Slovenské televízne seriály
Televízne seriály TV JOJ
České televízne seriály
Dramatické televízne seriály
Televízne seriály z roku 2009